b'\n_START_ARTICLE_\nQuo vadis (romaani)\n_START_SECTION_\nVastaanotto\n_START_PARAGRAPH_\nQuo vadis saavutti heti ilmestymisens\xc3\xa4 j\xc3\xa4lkeen eritt\xc3\xa4in suuren suosion ja se k\xc3\xa4\xc3\xa4nnettiin pikapuoliin useille kielille. Nykyisin teos on k\xc3\xa4\xc3\xa4nnetty yli nelj\xc3\xa4llekymmenelle kielelle. Kirjan menestyst\xc3\xa4 on pidetty hyvin merkityksellisen\xc3\xa4 tekij\xc3\xa4n\xc3\xa4 Henryk Sienkiewiczille vuonna 1905 my\xc3\xb6nnetyn Nobelin kirjallisuuspalkinnon taustalla._NEWLINE_Kirjasta on tehty lukuisia televisio- ja elokuvasovituksia. Vuonna 1951 ilmestynyt Mervyn LeRoyn ohjaama ja Robert Taylorin ja Deborah Kerrin t\xc3\xa4hditt\xc3\xa4m\xc3\xa4 Hollywood-tuotanto oli seuraavan vuoden Oscar-gaalassa ehdolla kahdeksassa palkintosarjassa voittamatta kuitenkaan yht\xc3\xa4\xc3\xa4n palkintoa.'